cyanic-selkie/wikianc huggingface dataset:
Φερνάντο Κλαουντίν
Βιογραφία
Ύστερα από την ήττα της Δημοκρατικής παράταξης από τις δυνάμεις του Φρανθίσκο Φράνκο το 1939, ο Κλαουντίν έζησε στη Μόσχα, στη Γαλλία, στο Μεξικό, στην Κούβα, στη Χιλή και στην Αργεντινή. Από το 1943 μέχρι το 1945 εργάστηκε στα γραφεία του Κομμουνιστικού Κόμματος Ισπανίας στην Αργεντινή. Το 1945 μετακόμισε στη Γαλλία, ενώ από το 1947 μέχρι το 1954 εκπροσωπούσε τους Ισπανούς κομμουνιστές στη Μόσχα. Το 1955 επέστρεψε στη Γαλλία όντας μέλος της εκτελεστικής γραμματείας του Κομμουνιστικού Κόμματος Ισπανίας.
Ύστερα από το 20ο Συνέδριο του Κομμουνιστικού Κόμματος της Σοβιετικής Ένωσης το 1956, ο Κλαουντίν συγκρούστηκε με την επίσημη κομματική γραμμή η οποία υποστήριζε την πολιτική της Σοβιετικής Ένωσης εκείνη την περίοδο. Ο ίδιος διεγράφη από το κόμμα το 1965 λόγω της ανοιχτής διαφωνίας του με τη γραμμή του κόμματος. Τον Ιούνιο του 1975, ο Κλαουντίν επέστρεψε μυστικά στην Ισπανία ώστε να εργαστεί στις εκδόσεις Siglo XXI μέχρι το 1980, οπότε και ορίστηκε διευθυντής του Ιδρύματος Πάμπλο Ιγλέσιας. Αργότερα έγινε μέλος του Ισπανικού Σοσιαλιστικού Εργατικού Κόμματος και ορίστηκε πρόεδρος του Ιδρύματος το 1988. Πέθανε στη Μαδρίτη στις 16 Μαΐου 1990.
Δημοσιεύσεις
Ο Φερνάντο Κλαουντίν έγραψε, μεταξύ άλλων, το δίτομο έργο Η κρίση του παγκόσμιου κομμουνιστικού κινήματος: Από την Κομιντέρν στην Κομινφόρμ (ισπ. La crisis del movimiento comunista. De la Komintern al Kominform), το οποίο εκδόθηκε για πρώτη φορά το 1970 και συνιστά μια κριτική μαρξιστική ιστορία του κομμουνιστικού κινήματος.
Παραπομπές
Κατηγορία:Ισπανοί ιστορικοί Κατηγορία:Ισπανοί κομμουνιστές
Καρβίδιο
μινιατούρα|[[Ασβεστοκαρβίδιο]] μινιατούρα|[[Πυριτιδοκαρβίδιο]]
Καρβίδια είναι οι ενώσεις του άνθρακα με ηλεκτροθετικά στοιχεία, κυρίως σε μέταλλα. Διακρίνονται ανάλογα με τον τύπο του χημικού δεσμού σε τρεις ομάδες.
Τα ιοντικά που σχηματίζονται από τα ισχυρά ηλεκτροθετικά μέταλλα, τα ομοιοπολικά όπως, για παράδειγμα, SiC ή WC, και τα μεταλλικά καρβίδια που μπορούν μάλλον να θεωρηθούν ως κράματα μετάλλων με άνθρακα. Μεταξύ αυτών μπορεί να αναγνωριστεί, για παράδειγμα, το cementite (καρβίδιο του σιδήρου, ο τύπος του οποίου είναι διαφορετικός, αλλά κατά μέσο όρο είναι παρόμοιο με Fe3C) ή από χυτοσίδηρο. Έχουν ενδιάμεση χημική δραστηριότητα στον βαθμό μεταξύ ιοντικών και ομοιοπολικών καρβιδίων. *
Το κωμικό μυθιστόρημα (Σκαρρόν)
Το Κωμικό μυθιστόρημα (γαλλικός τίτλος: Le Roman comique) είναι μυθιστόρημα του Πωλ Σκαρρόν, το πρώτο μέρος του οποίου εκδόθηκε το 1651 και το δεύτερο το 1657. Ο Σκαρρόν πέθανε ενώ εργαζόταν στο τρίτο μέρος του μυθιστορήματος, το οποίο παραμένει ημιτελές. Το επίθετο «κωμικό» του τίτλου δηλώνει τόσο ότι είναι ένα ευχάριστο, χιουμοριστικό έργο, όσο και ότι το θέμα του είναι οι ηθοποιοί.
Αφιερωμένο στον καρδινάλιο ντε Ρετς, το μυθιστόρημα ξεκινά με την άφιξη ενός θιάσου ηθοποιών στα μέσα του 17ου αιώνα στο Λε Μαν και αφηγείται με συναρπαστικό τρόπο τις απίστευτες και διασκεδαστικές περιπέτειές τους στην πόλη και τη γύρω περιοχή. Περιλαμβάνει μια σειρά από ενσωματωμένες ιστορίες: οι περισσότερες είναι ισπανικά διηγήματα που ο Σκαρρόν μετέφρασε και διασκεύασε. Ανάμεσα στα πρόσωπα σκιαγραφούνται πραγματικοί ηθοποιοί της εποχής.
Το μυθιστόρημα είχε μεγάλη επιτυχία και επηρέασε μεταγενέστερους συγγραφείς, μεταξύ των οποίων τον Τεοφίλ Γκωτιέ, ο οποίος εμπνεύστηκε το έργο του Ο καπετάν Φρακάς (1863).
Δομή
Ανάμεσα στις διάφορες ενσωματωμένες ιστορίες, των οποίων ο τόνος είναι γενικά ηρωικός και συναισθηματικός, ο Σκαρρόν αναμειγνύει κωμικά επεισόδια. Ο μπουρλέσκ και ειρωνικός τόνος είναι παρών σε όλο το μυθιστόρημα.
Χαρακτήρες
μικρογραφία|270x270εσ|Η άφιξη των ηθοποιών στο Λε Μαν Πιέρ-Ντενί Μαρτέν (περίπου 1720). Οι κύριοι πρωταγωνιστές είναι ο Ντεστέν και η Ετουάλ. Είναι ένα ερωτευμένο ζευγάρι που μπήκε στον θίασο για να γλιτώσει από κακοτυχίες και εχθρούς. Ο Ντεστέν έχει σκοτεινό παρελθόν, μεγαλωμένος ως κύριος, είναι ευγενής και θαρραλέος. Υπάρχει επίσης ο Λα Ρανκύν, ένας μισάνθρωπος και αλλοπρόσαλλος χαρακτήρας. Ο Λα Καβέρν και η κόρη του Ανζελίκ, καθώς και ο Λέανδρος, νεαρός άνδρας που ακολουθεί την Ανζελίκ με την οποία είναι ερωτευμένος. Ο Ραγκοτέν είναι ο κατεξοχήν κωμικός χαρακτήρας: είναι ένας νάνος με ματαιόδοξο και χολερικό ταμπεραμέντο. Είναι άνθρωπος της κατώτερης μεσαίας τάξης που συνάντησε τον θίασο στο Λε Μανς και θέλει να γίνει συγγραφέας. Ο Ραγκοτέν αποτελεί ένα είδος σαρκαστικής αυτοπροσωπογραφίας του ίδιου του συγγραφέα, του οποίου το άρρωστο σώμα ήταν ατροφικό και παραμορφωμένο. Η μαντάμ Μπουβιγιόν, είναι η φιγούρα της αντρογυναίκας, μια γυναίκα κάποιας ηλικίας, χοντρή, μάλλον άσχημη και με χυδαία εμφάνιση.
Πολλοί άλλοι χαρακτήρες εμφανίζονται για διαφορετικά χρονικά διαστήματα στην ιστορία: οι ηθοποιοί του θιάσου, που φαίνεται να έχουν μυστικά να κρύψουν, αστείοι ή ενοχλητικοί χαρακτήρες που έρχονται να ενταχθούν στον θίασο, οι κωμικοί υπηρέτες κ.λ.
Κύρια θέματα
μικρογραφία|250x250εσ|Εικονογράφηση του 1732
Παρωδία
Το Κωμικό μυθιστόρημα, όπως λίγα χρόνια πριν Η κωμική ιστορία του Φρανσιόν (1623-26) του Σαρλ Σορέλ και μια σειρά άλλων, δημιουργήθηκε από την απόρριψη και αντίδραση στην ψεύτικη αναπαράσταση της κοινωνίας και τη μονοτονία και υπερβολές των μπαρόκ ηρωικών μυθιστορημάτων, στα οποία οι ήρωες και οι ηρωίδες ήταν πάντα υπερβολικά άψογοι και πάντα με στερεότυπη συμπεριφορά.
Έτσι, βρίσκουμε στο έργο καυγάδες μεθυσμένων, που παρωδούν τις ιπποτικές μάχες του επικού είδους, απαγωγές, μονομαχίες κ.λπ., σάτιρα των επαρχιωτών, των χωρικών, όλα με καρναβαλική αισθητική.
Ο συγγραφέας διακωμωδεί επίσης τη στομφώδη ρομαντική ρητορική. Ο αφηγητής προβάλλει με τη σειρά του άγνοια, ειρωνεία ή κοροϊδία. Ακόμη και αρκετά από τα κεφάλαια έχουν συχνά ανορθόδοξους, παράδοξους τίτλους: «΄Οπου δεν περιέχονται πολλά», «Όπου δεν χρειάζεται τίτλος»...
Παραπομπές
Κατηγορία:Γαλλικά μυθιστορήματα
Εκκλησία του Τιμίου Σταυρού στο Τελόβανι
Η Εκκλησία του Τιμίου Σταυρού στο Τελόβανι (თელოვნის ჯვარპატიოსნის ეკლესია) είναι μια Γεωργιανή Ορθόδοξη εκκλησία που βρίσκεται στην ομώνυμη περιοχή, στη νότια πλαγιά του όρους Ντίντγκορι, σε υψόμετρο 920 μ. από το επίπεδο της θάλασσας, στο δήμο Μτσχέτα στο μχάρε Μτσχέτα-Μτιανέτι στα ανατολικά της Γεωργίας, σε απόσταση 2 χλμ. ανατολικά του χωριού Ξοβρίσι και 25 χλμ. από την πόλη Μτσχέτα. Είναι μία θολωτή τρίκογχη εκκλησία του 8ου-9ου αιώνα, με παστοφόρια εκατέρωθεν του ιερού. Στο εσωτερικό της έχουν διασωθεί κάποιες τοιχογραφίες, με συμπεριλαμβανόμενη μία από τις πρώτες Γεωργιανές απεικονίσεις του Αγίου Μανδηλίου. Η εκκλησία είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας.
Ιστορία
Η εκκλησία χτίστηκε τον 8ο-9ο αιώνα.
Τον 18ο αιώνα η εκκλησία έκλεισε και ανακαινίστηκε και χτίστηκε ένα καμπαναριό στα δυτικά.
Το 1952-54 έγιναν έργα αποκατάστασης στην εκκλησία από μία ειδική επιστημονική ομάδα: καθαρίστηκαν τα δομικά στοιχεία, ενισχύθηκαν και επισκευάστηκαν οι τοίχοι και ο θόλος, η οροφή αντικαταστάθηκε εντελώς, και αλλάχτηκε ο φράχτης.
Περιγραφή
Η εκκλησία είναι θολωτή, τρίκογχη, διαστάσεων 9,7 x 10,5 μ. Είναι χτισμένη κυρίως από βότσαλα, ενώ σε σημαντικά δομικά στοιχεία και σε διακοσμήσεις έχει επενδυθεί με πλάκες ασβεστόλιθου και τραβερτίνης. Είναι πλατύτερη στον άξονα ανατολής-δύσης, και οι εγκάρσιες σε αυτόν πτέρυγες είναι πολύ στενότερες και χαμηλότερες. Έχει 3 εισόδους που βρίσκονται στους 3 τοίχους της ορθογώνιας δυτικής πτέρυγας. Η Αγία Τράπεζα φωτίζεται από ένα παράθυρο και συνδέεται με τα παστοφόρια εκατέρωθεν της, έκαστο εκ των οποίων έχει ένα παράθυρο στην ανατολική πρόσοψη. Ο θόλος βρίσκεται στο κέντρο της εκκλησίας και έχει 4 παράθυρα στο οκταεδρικό τύμπανό του. Οι εσωτερικοί και οι εξωτερικοί τοίχοι είναι σοβαντισμένοι.
Στο εσωτερικό υπάρχουν θραύσματα από τοιχογραφίες του 9ου-10ου αιώνα. Οι τοιχογραφίες του ιερού είναι του 9ου αιώνα, απεικονίζουν τους αποστόλους με μεγάλα κεφάλια και μεγάλα, σχεδόν τετράγωνα σώματα, και χέρια που εκφράζουν την κίνηση των μορφών, σε γκρίζο φόντο. Τα πόδια των αγίων καλύπτονται από μία μαύρη ταινία. Επίσης, υπάρχει η προτομή του Σωτήρα και διακοσμητικοί σταυροί σε αποχρώσεις του γκρίζου, του ερυθρού και του ροζ. Στη δυτική και στη βόρεια πτέρυγα της εκκλησίας έχουν διασωθεί τοιχογραφίες του 10ου αιώνα. Στις κολόνες απεικονίζονται ολόσωμοι άγιοι σε αποχρώσεις χρυσές, ερυθρές, γκρίζες και βαθυκυανές.
Εξωτερικοί σύνδεσμοι
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας Τελοβανι
Τερέντιος Μάξιμος
Ο Τερέντιος Μάξιμος ήταν Ρωμαίος γνωστός και ως Ψευδο-Νέρων, ο οποίος επαναστάτησε κατά τη διάρκεια της βασιλείας τού Τίτου, αλλά η εξέγερση καταβλήθηκε. Έμοιαζε με τον Νέρωνα στην εμφάνιση και στη δράση, καθώς ήταν γνωστό ότι τραγουδούσε με τη συνοδεία της λύρας.
Κέρδισε τους οπαδούς του πρώτα στην Ασία και στη συνέχεια κέρδισε πολλούς περισσότερους κατά την πορεία του προς τον Ευφράτη. Αργότερα κατέφυγε στους Πάρθους και προσπάθησε να κερδίσει την υποστήριξή τους ισχυριζόμενος ότι τού χρωστούσαν (διεκδικώντας ως Νέρωνας) κάποια αντάλλαγμα για την επιστροφή της Αρμενίας. Ο Αρτάβανος Γ΄, ένας Πάρθος ηγέτης, από θυμό για τον Τίτο τον δέχτηκε και έκανε προετοιμασίες για να τον επαναφέρει στη Ρώμη. Εκτελέστηκε, όταν αποκαλύφθηκε η πραγματική του ταυτότητα.
Πηγές
Κατηγορία:Νέρων Κατηγορία:Ρωμαίοι σφετεριστές
Ηλιακή έκλειψη της 29ης Απριλίου 1976
Μια δακτυλιοειδής έκλειψη ηλίου συνέβη στις 29 Απριλίου 1976. Η δακτυλιοειδής φάση της έκλειψης ήταν ορατή από τη Βόρεια Αφρική, την Ελλάδα, την Τουρκία, τη Μέση Ανατολή, την Κεντρική Ασία, την Ινδία, την Κίνα. Πέντε από τις 14 κορυφές των οκτώ χιλιάδων μέτρων στο Πακιστάν και την Κίνα - Το Νάνγκα Παρμπάτ, το K2, το Μπρόουντ Πικ, το Γκασερμπρούμ Β΄ και το Γκασερμπρούμ Α΄, βρέθηκαν στο "μονοπάτι" της δακτυλιοειδούς φάσης.
Το χρονικό της έκλειψης
Η δακτυλιοειδής έκλειψη ξεκίνησε από τον κεντρικό Ατλαντικό Ωκεανό και κινήθηκε βορειοανατολικά, για να γίνει ορατή στις 08:43(UTC), από τη Σενεγάλη και την πρωτεύουσά της, Ντακάρ.
Στη συνέχεια διέσχισε τη βορειοδυτική και βόρεια Αφρική, περνώντας από τις χώρες, Μαυριτανία, Μάλι, Αλγερία, Λιβύη(ορατή από την Τρίπολη), ενώ βρέθηκε πάνω από τη Μεσόγειο Θάλασσα (φτάνοντας εκεί τη μεγαλύτερή της διάρκεια, 6 λεπτά και 41 δευτερόλεπτα).
Η μοναδική χώρα της Ευρώπης που είδε τη δακτυλιοειδή έκλειψη ήταν η Ελλάδα, αφού το μονοπάτι της δακτυλιοειδούς φάσης πέρασε από τη νότια νησιωτική χώρα, με νησιά όπως οι Κυκλάδες, η Κρήτη και τα Δωδεκάνησα να παρακολουθούν το φαινόμενο.
Στις 10:47 UTC, η έκλειψη εισήλθε στην ασιατική ήπειρο, όπου διέσχισε όλη την Τουρκία, την Αρμενία, τη νότια Σοβιετική Ένωση(σημερινό Αζερμπαϊτζάν, Τουρκμενιστάν, Τατζικιστάν, Ουζμπεκιστάν), το Ιράν, το Αφγανιστάν, την Ινδία και ολοκληρώθηκε στην Κίνα κατά το ηλιοβασίλεμα(12:12 UTC), περνώντας από το οροπέδιο του Θιβέτ.
Στην Ελλάδα
Η συγκεκριμένη έκλειψη, ήταν η πρώτη δακτυλιοειδής έκλειψη στην Ελλάδα από το 1966, αλλά η διάρκειά της ήταν αρκετά μεγαλύτερη από την προηγούμενη, φτάνοντας τα 6 λεπτά και 39 δευτερόλεπτα, στη Σαντορίνη. Η έκλειψη ξεπέρασε τη διάρκεια των 6 λεπτών και στα Χανιά. Υπόλοιπες περιοχές που είδαν τη δακτυλιοειδή έκλειψη ήταν οι νομοί Λακωνίας, Χανίων, Ρεθύμνης, Ηρακλείου(δυτικό), Σάμου, Δωδεκανήσου(εξαίρεση Καστελλόριζο, Κάρπαθος) καθώς και τα Κύθηρα.
Στην υπόλοιπη χώρα η έκλειψη ήταν ορατή ως μερική. Το 86.6% του ηλιακού δίσκου καλύφθηκε στην Αθήνα, το 78% στη Θεσσαλονίκη.
Ήταν η τελευταία δακτυλιοειδής έκλειψη που σημειώθηκε πάνω από το ελληνικό έδαφος για τον 20ο αιώνα. Η επόμενη θα συμβεί την 1η Ιουνίου 2030.
Παραπομπές
Κατηγορία:Εκλείψεις
Αντίο Βερολίνο (ταινία του 1994)
Το Αντίο Βερολίνο είναι ελληνική δραματική ταινία του 1994, σε σκηνοθεσία, σενάριο και παραγωγή του Δημήτρη Αθανίτη.
Ο Άλεξ, ένας Έλληνας σκηνοθέτης που φυτοζωεί στο Βερολίνο, μετά από αρκετές απορρίψεις για το πρώτο του σενάριο με τίτλο "Αντίο Βερολίνο", έρχεται στην Αθήνα για να συναντήσει ένα μυστηριώδη παραγωγό, όπου όμως θα βρεθεί μπροστά σε απρόβλεπτες καταστάσεις, που απειλούν τη ζωή του.
Ηθοποιοί
Παναγιώτης Θανασούλης (Άλεξ), Τάσος Μπλάτζιος (Τόνι), Ίνγκριντ Φραγκαντώνη (Ρόχλιτς), Εύα Στυλάντερ (Κάβεν), Ζαχαρένια Αθητάκη (γκαρσόνα). Γιώργος Καγιαλεδάκης (Μαξ), Ανδρέας Μαριανός (βοηθός), Γρηγόρης Βαφιάς (πατέρας), Ταρέκ ελ Μαντί (γκρουμ), Δημήτρης Αθανίτης (γκάνγκστερ), Νίκος Τριανταφυλλίδης (γκάνγκστερ), Ντίντι (ποιητής), Ιρένε Μουτζ (κορίτσι), Γιώργος Μπιλικάς (σωσίας), Άγγελος Θεοδωρόπουλος (φωνή Μαξ), Δάφνη (μωρό), Άση Δημητρουλοπούλου (γυναίκα στη γέφυρα), Ρ. Πουλακάκη (κορίτσια στο ασανσέρ), Μ. Δέδε, Μ. Μιχαλοπούλου, Ε.Σκλήκα, Θοδωρής Τρύφωνας (άνδρας στο φαστ φουντ)
Κριτική
Το Αντίο Βερολίνο αποτελεί το ντεμπούτο του σκηνοθέτη και την πρώτη ελληνική ταινία με καθαρά σινεφίλ θέμα. Η ταινία έγινε καλτ αμέσως μετά την προβολή της. Μία ανεξάρτητη παραγωγή η οποία σύμφωνα με το σκεπτικό της Κριτικής Επιτροπής του Φεστιβάλ Θεσσαλονίκης (1994), έφερε μια «νεοτερικότητα στο ελληνικό σινεμά». Οι σκηνοθέτες Δημήτρης Αθανίτης και Νίκος Τριανταφυλλίδης κρατούν τους δύο χαρακτηριστικούς ρόλους των γκάνγκστερ.
Εξωτερικοί σύνδεσμοι
Κατηγορία:Ταινίες του 1994 Κατηγορία:Ελληνικές δραματικές ταινίες Κατηγορία:Φεστιβάλ Κινηματογράφου Θεσσαλονίκης Κατηγορία:Καλτ ταινίες Κατηγορία:Ταινίες σε σκηνοθεσία Δημήτρη Αθανίτη Κατηγορία:Ασπρόμαυρες ταινίες
Βαλ-ντ'Ουάζ
Περιλαμβάνει δύο περιφερειακά φυσικά πάρκα, μεγάλη αρχιτεκτονική και φυσική κληρονομιά αλλά και έντονα αστικοποιημένες περιοχές, ιδιαίτερα το νοτιοανατολικό τμήμα του νομού που αποτελεί το βόρειο τμήμα της αστικής κοινότητας του Παρισιού. Στο νομό βρίσκεται το μεγαλύτερο αεροδρόμιο της Γαλλίας Παρίσι-Σαρλ-ντε-Γκωλ και δυναμικά κέντρα οικονομικής δραστηριότητας με εθνική και διεθνή επιρροή.
Ο νομός έλαβε το όνομά του από τον ποταμό Ουάζ, έναν σημαντικό παραπόταμο του Σηκουάνα που πηγάζει στο Βέλγιο και διασχίζει τη βορειοανατολική Γαλλία. Πρωτεύουσα του νομού είναι η κοινότητα Ποντουάζ.
Οι κάτοικοι του νομού αναφέρονται ως Βαλ ντ'Ουαζιάν.
Γεωγραφικά στοιχεία
αριστερά|μικρογραφία|250x250εσ|Ο ποταμός [[Ουάζ (ποταμός)|Ουάζ στο Ποντουάζ]] μικρογραφία|370x370εσ|Θέση του νομού Βαλ-ντ'Ουάζ στην περιοχή [[Ιλ-ντε-Φρανς]] Ο νομός Βαλ-ντ'Ουάζ αποτελεί τμήμα της περιοχής Ιλ-ντε-Φρανς. Έχει έκταση 1.246 τετραγωνικά χιλιόμετρα και πληθυσμό 1.221.923 κατοίκους (2016). Διοικητικά αποτελείται από 3 διαμερίσματα και περιλαμβάνει 184 κοινότητες.
Συνορεύει με τους νομούς Ουάζ στα βόρεια, Σεν-ε-Μαρν στα ανατολικά, Σεν-Σαιν-Ντενί, Ω-ντε-Σεν, Ιβλίν στα νότια και Ερ προς δυτικά.
Το ανατολικό τμήμα του νομού σχηματίζεται από το μεγαλύτερο μέρος της πεδιάδας της Γαλλίας και είναι ουσιαστικά αγροτικό έδαφος με μεγάλη παραγωγή δημητριακών. Στην περιοχή βρίσκεται και το αεροδρόμιο Παρί-Σαρλ-ντε-Γκωλ, το οποίο εκτείνεται και στους νομούς Σεν-ε-Μαρν και Σεν-Σαιν-Ντενί.
Το νότιο τμήμα του νομού αποτελείται από την κοιλάδα του Μονμορανσί και τμήμα της κοιλάδας του Σηκουάνα. Το κέντρο και το νοτιοανατολικό τμήμα του νομού είναι ιδιαίτερα αστικοποιημένα και ενσωματώνονται στο αστικό συγκρότημα του Παρισιού. Το δυτικό τμήμα, αποτελούμενο από τμήμα του Γαλλικού Βεξάν, παρέμεινε σε μεγάλο βαθμό αγροτικό.
Ο νομός Βαλ-ντ'Ουάζ διασχίζεται από τον ποταμό Ουάζ, από τον οποίο έλαβε το όνομά του, και από πολλά άλλα μικρότερα υδάτινα ρεύματα.
Το 21% της επιφάνειας του νομού καλύπτεται από δάση, σε έκταση 21.300 εκταρίων, όπως τα δάση του Μονμορανσί, του Λ'Ιλ-Αντάμ και της Καρνέλ.
Πρωτεύουσα του νομού είναι το Ποντουάζ, η νομαρχία όμως στεγάζεται στο Σερζί. Οι δύο πόλεις έχουν συνδεθεί στο πολεοδομικό συγκρότημα του Σερζί-Ποντουάζ. Οι υπονομαρχίες του νομού βρίσκονται στις πόλεις Αρζαντέιγ, την πιο πυκνοκατοικημένη στο νομό, και Σαρσέλ.
Γάιος Νυμφίδιος Σαβίνος
Ο Γάιος Νυμφίδιος Σαβίνος (περίπου 35 – 68) ήταν έπαρχος της Πραιτωριανής Φρουράς κατά τη διάρκεια της διακυβέρνησης του Αυτοκράτορα Νέρωνα από το 65 έως το τέλος του το 68. Μοιράστηκε αυτό το αξίωμα μαζί με τον Oφόνιο Τιγκελίνο, αντικαθιστώντας τον προηγούμενο συνάδελφό του Φαίνιο Ρούφο. Κατά το δεύτερο μισό της δεκαετίας του '60, ο Νέρων έγινε ολοένα και πιο αντιδημοφιλής με τον λαό και τον στρατό, οδηγώντας σε μία σειρά από εξεγέρσεις, που τελικά προκάλεσαν την πτώση και την αυτοκτονία του το 68. Ο Νυμφίδιος συμμετείχε στην τελική συνωμοσία εναντίον του Νέρωνα και έπεισε την πραιτωριανή φρουρά να τον εγκαταλείψει, αλλά όταν προσπάθησε να ανακηρυχθεί Αυτοκράτορας, σκοτώθηκε από τους ίδιους τους στρατιώτες του.
Βιογραφία
Ο Νυμφίδιος Σαβίνος ήταν γιος μίας από τον αυτοκράτορα απελεύθερης γυναίκας, της Νυμφιδίας (κόρης του Γάιου Ιούλιου Καλλίστου). Ο Γάλβας καταγράφει εικασίες ότι ο πατέρας του ήταν ένας μονομάχος ονόματι Mαρτιανός, με τον οποίο έμοιαζε, αλλά φημολογείτο (μάλλον ψευδώς) ότι ήταν νόθος γιος ενός προηγούμενου Ρωμαίου Αυτοκράτορα, του Καλιγούλα.
Βαλ-ντ'Ουάζ
Γεωγραφικά στοιχεία
Στο νομό βρίσκονται δύο περιφερειακά φυσικά πάρκα, τα οποία συμβάλλουν στην προστασία του περιβάλλοντος του μεγαλύτερου μέρους του νομού: το Γαλλικό φυσικό πάρκο του Βεξάν και το Περιφερειακό φυσικό πάρκο Ουάζ-Πεδιάδα της Γαλλίας.
Γάιος Νυμφίδιος Σαβίνος
Βιογραφία
Μετά τη συνωμοσία τού Πίσωνα εναντίον τού υποτιθέμενου εξαδέλφου του Νέρωνα το 65 μ.Χ., οι εκτελέσεις δημιούργησαν την ευκαιρία σε πολλούς να ανέλθουν στη Ρώμη σε θέσεις εξουσίας. Μεταξύ εκείνων που αναβιβάστηκαν ήταν ο Νυμφίδιος, ο οποίος έγινε συνάδελφος τού έπαρχου τού Πραιτωρίου Tιγκελίνου στην Πραιτωριανή Φρουρά, αφού ο προηγούμενος συνεργάτης του τελευταίου Fαίνιος Ρούφος, ετελεύτησε.
Βαλ-ντ'Ουάζ
Ιστορία
Οι αρχικοί νομοί της Γαλλίας δημιουργήθηκαν το 1790 όταν η γαλλική εθνοσυνέλευση χώρισε τη χώρα σε 83 νομούς περίπου ίδιου μεγέθους και πληθυσμού, καταργώντας τις παλαιές επαρχίες. Σχεδιάστηκαν ως σύνολα κοινοτήτων και, όταν οι χάρτες βελτιώθηκαν αλλά και οι συνθήκες επέβαλαν χρειάστηκε να γίνουν ορισμένες αναθεωρήσεις, μία από τις οποίες αφορούσε τη δημιουργία του νέου νομού Βαλ-ντ'Ουάζ.
Γάιος Νυμφίδιος Σαβίνος
Βιογραφία
Ο Νυμφίδιος εδραίωσε σταδιακά κάποια εξουσία στους Πραιτωριανούς και η υπόσχεσή του για υλική ανταμοιβή αύξησε την προθυμία τους να δηλώσουν υπέρ του Γάλβα κατά τις επαρχιακές εξεγέρσεις του 68 μ.Χ.
Βαλ-ντ'Ουάζ
Ιστορία
Ο νομός Βαλ-ντ'Ουάζ δημιουργήθηκε το 1968 κατά τη διάρκεια της αναδιοργάνωσης τον νομών της μητροπολιτικής περιοχής του Παρισιού. Προήλθε από εδάφη του παλαιού νομού Σεν-ε-Ουάζ, ο οποίος χωρίστηκε σε 3 νομούς: Ιβλίν, Βαλ-ντ'Ουάζ και Εσόν.
Γάιος Νυμφίδιος Σαβίνος
Βιογραφία
Μεταξύ τού τέλους τού Νέρωνα και της άφιξης του Γάλβα στη Ρώμη, ο Νυμφίδιος δεν έχασε χρόνο: ενορχήστρωσε την «παραίτηση» του Τιγκελίνου και στάθηκε ως μοναδικός διοικητής της πραιτοριανής φρουράς. Ωστόσο ο Γάλβας διόρισε έναν αντικαταστάτη τού Τιγκελίνου, τον Κορνήλιο Λάκο, και έκανε πολλά περαιτέρω βήματα για να εξαλείψει πιθανούς αντιπάλους (π.χ. τη δολοφονία τού Λεύκιου Κλόδιου Μάκερ στην επαρχία της Αφρικής), τα οποία όλα πρέπει να έκαναν τον Nυμφίδιο ανήσυχο.
Βαλ-ντ'Ουάζ
Ιστορία
Το 2000, το διοικητικό διαμέρισμα Μονμορανσί καταργήθηκε και η υπονομαρχία μεταφέρθηκε από την κοινότητα Μονμορανσί στην κοινότητα Σαρσέλ. Η οριστική μετεγκατάσταση ολοκληρώθηκε το 2004 με τη μετεγκατάσταση του υπονομαρχίας.
Διοικητική διαίρεση
μικρογραφία|320x320εσ|Τα διοικητικά διαμερίσματα του νομού Βαλ-ντ'Ουάζ Ο νομός Βαλ-ντ'Ουάζ χωρίζεται σε 3 διοικητικά διαμερίσματα, 21 καντόνια και 184 κοινότητες:
Γάιος Νυμφίδιος Σαβίνος
Βιβλιογραφία
Κατηγορία:Έπαρχοι πραιτωρίων Κατηγορία:Ρωμαίοι σφετεριστές
Βαλ-ντ'Ουάζ
Πόλεις
μικρογραφία|320x320εσ|Η περιοχή [[Ιλ-ντε-Φρανς με τους νομούς και τις κυριότερες πόλεις. Ο νομός Βαλ-ντ'Ουάζ στα βόρεια.]] Οι κυριότερες πόλεις του νομού:
Οικονομία
Η οικονομία του νομού Βαλ-ντ'Ουάζ βασίζεται σε δύο διαφορετικούς τομείς. Το βόρειο, ανατολικό και δυτικό τμήμα είναι εύφορες περιοχές γεωργικής γης που παράγουν μεγάλες ποσότητες καλαμποκιού, ζαχαρότευτλων και άλλων καλλιεργειών. Τα αστικοποιημένα τμήματα στο νότο κατοικούνται κυρίως από άτομα που εργάζονται στη μεγαλύτερη μητροπολιτική περιοχή του Παρισιού. Η παρουσία του αεροδρομίου Παρίσι-Σαρλ-ντε-Γκωλ και του σιδηροδρομικού σταθμού TGV παρέχουν αεροπορική και σιδηροδρομική πρόσβαση σε όλα τα μέρη της Γαλλίας. Ο νομός διαθέτει εννέα επιχειρηματικές ζώνες που αφορούν βιομηχανίες υψηλής τεχνολογίας.
Ο οικονομικός ιστός του νομού αποτελείται από μεγάλη πλειοψηφία μεσαίων επιχειρήσεων που προσανατολίζονται, κυρίως, στον τομέα της τεχνολογικής δραστηριότητας: μηχανική κατασκευή και βιομηχανικός εξοπλισμός, ψηφιακές, ηλεκτρονικές δραστηριότητες, παραγωγή υψηλής προστιθέμενης αξίας κλπ. Ο νομός Βαλ-ντ'Ουάζ βρίσκεται στην πρώτη γραμμή στον τομέα της γαλλικής παραγωγής ρομπότ.
Οι ζώνες οικονομικής δραστηριότητας κατανέμονται σε 2.500 εκτάρια γης, πάνω από το 2% της περιφέρειας του νομού. Επιπλέον, 21 επιχειρηματικά πάρκα φιλοξενούν το καθένα περισσότερους από χίλιους εργαζομένους.
Τα τελευταία 20 χρόνια, ο νομός έχει εμπλουτιστεί με περισσότερες από 100.000 νέες θέσεις εργασίας. Κατά τα τελευταία 10 χρόνια, η Βαλ-ντ'Ουάζ έχει καταταχθεί πολλές φορές μεταξύ των κορυφαίων γαλλικών νομών όσον αφορά την αύξηση του αριθμού των μισθωτών θέσεων εργασίας.
Αξιοθέατα - Τουρισμός
Το Γαλλικό Βεξάν, μια από τις καλύτερα διατηρημένες αγροτικές περιοχές κοντά στο Παρίσι, αποτελεί τον πιο ελκυστικό χώρο για τουρισμό: η κοινότητα Ωβέρ-συρ-Ουάζ, το χωριό των ζωγράφων, το οποία οφείλει τη διεθνή του φήμη στα τοπία του και στους ιμπρεσιονιστές ζωγράφους όπως ο Πωλ Σεζάν, ο Ζαν-Μπατίστ Καμίλ Κορό, ο Καμίλ Πισαρό, ο Βενσάν βαν Γκογκ και πολλοί άλλοι που διαιώνισαν τα τοπία του στα έργα τους. Επίσης στο Βεξέν, το κάστρο Λα Ρος-Γκυγιόν είναι ένα άλλο τουριστικό κέντρο, στα σύνορα των περιοχών Νορμανδίας και Ιλ-ντε-Φρανς.
Στα ανατολικά, το αββαείο του Ρουαγιωμόν, που ιδρύθηκε από τον Άγιο-Λουδοβίκο τον 13ο αιώνα, είναι το δεύτερο περισσότερο επισκέψιμο μνημείο μετά το κάστρο του Ωβέρ. Στο νότο, το κάστρο του Εκουάν, το οποίο στεγάζει το πολύ πλούσιο Εθνικό μουσείο της Αναγέννησης, βρίσκεται στην τρίτη θέση των πιο επισκέψιμων τοποθεσιών στο νομό. Η κοινότητα Εκουάν έχει και άλλα ιστορικά μνημεία, όπως η εκκλησία Σαιν-Ακέλ με ονομαστά βιτρώ, καθιστώντας την πόλη ένα σημαντικό τουριστικό κέντρο.
Το Αρζαντέιγ είναι υπονομαρχία και το δεύτερο πιο πυκνοκατοικημένο από τα προάστια του Παρισιού. Βρίσκεται σε μια γραφική τοποθεσία δίπλα στον ποταμό Σηκουάνα και έχει επίσης εμπνεύσει τους ιμπρεσιονιστές Κλωντ Μονέ, Ευγένιο Ντελακρουά, Ρενουάρ κ.ά. Έχει αρκετά ιστορικά κτίρια και ένα τοπικό μουσείο.
Στην περιοχή υπάρχουν πολλά άλλα μουσεία και μνημεία: το αρχαιολογικό μουσείο Βαλ-ντ'Ουάζ στο Γκιρί-αν-Βεξάν, το Μουσείο Συγκομιδής στο Σαζί, το μουσείο Ζαν-Ζακ Ρουσσώ και η συλλογική εκκλησία στο Μονμορανσί, το κάστρο της Αμπλεβίλ, οι εκκλησίες του 12ου αιώνα στο Σερζί και Μπωμόν-συρ-Ουάζ ή το αββαείο του Μωμπυσσόν στο Σαιν-Ουέν-λ'Ωμόν μεταξύ των πιο διάσημων.
Εξωτερικοί σύνδεσμοι
Κατηγορία:Νομοί της Ιλ-ντε-Φρανς Κατηγορία:Νομοί της Γαλλίας
Ντανιέλα Χοντρόβα
Η Ντανιέλα Χοντρόβα (γεννήθηκε την 5η Ιουλίου 1946 στην Πράγα) είναι μία Τσέχα συγγραφέας και θεωρητική λογοτέχνιδα.
Βιογραφία
Άρχισε τη συγγραφική της δραστηριότητα κατά τη δεκαετία του 1970. Το 1977, στην ηλικία των 31 ετών, έγραψε το "Podobojí" (Βασίλειο των Ψυχών), το οποίο όμως είχε αναφορές στο πρόσφατο παρελθόν και στην Σοβιετική εισβολή του 1968 (στην Τσεχία), και δεν δημοσιεύτηκε, παρά μόνο μέχρι το 1991. Το πρώτο βιβλίο της που κυκλοφόρησε ήταν το "Hledání románu" (1989, Σε αναζήτηση του μυθιστορήματος), που αποτελεί ένα θεωρητικό έργο στο οποίο διερευνώνται τα όρια, οι περιορισμοί και οι δυνατότητες του μυθιστορήματος. Άλλα σημαντικά έργα της είναι το "Román zasvěcení" (1993, Το μυθιστόρημα της εκκίνησης), και η τριλογία "Trýznivé město" (1999, Πόλη μαρτύριο) που περιλαμβάνει το "Βασίλειο των Ψυχών", "Kukly" (1991, Χρυσαλίδες/Μάσκες) και Théta (1991, Θήτα).
Στη συλλογή δοκιμίων και θεωρητικών έργων "Poetika míst" (1997, Ποιητική των τόπων), μαζί με άλλους συν-συγγραφείς, ασχολήθηκε με σημαντικές τοποθεσίες της λογοτεχνίας του 19ου και 20ού αιώνα, όπως το κάστρο, η αγροικία, η μπιραρία, το σχολείο και τα εκπαιδευτικά κτίρια, η φυλακή, η εκκλησία και τα θρησκευτικά κτίρια, το εργοστάσιο. Μετά, το "Kniha …na okraji chaosu…" (2001, Ένα βιβλίο...στα πρόθυρα του χάους...) είναι ένα βιβλίο 900 σελίδων στο οποίο αναλύονται τα τοπία στα Ευρωπαϊκά μυθιστορήματα.
Το αυτοβιογραφικό μυθιστόρημα "Komedie" (2003, Κωμωδία) διαδραματίζεται στο Κοιμητήριο Ολσάνι, απέναντι από το οποίο ζούσε η συγγραφέας όταν ήταν παιδί. Τα μακροσκελή «δοκίμια για τη μυθοποιία» του "Citlivé město" (2006, Ευαίσθητη πόλη) βλέπουν την Πράγα ως έναν καλόβουλο λαβύρινθο που μοιάζει με μάνταλα. Για το "Vyvolávání" (2010, Επίκληση), γράφτηκε η κριτική: «πολύχρωμο μωσαϊκό που απαρτίζεται από μικρότερες μονάδες – σύντομες ιστορίες, σκηνές ή απλά σκέψεις και αναμνήσεις που πιάστηκαν στον κόσμο». Το "Chvála schoulení" (2011) περιλαμβάνει δοκίμια για την ποιητική της εφημερότητας στα οποία εξετάζονται οι πνευματικοί ορίζοντες του σύγχρονου δυτικού ανθρώπου. Στο πεζογράφημα " Točité věty" (2014, Σπειροειδείς προτάσεις) η Χοντρόβα επικεντρώθηκε σε θέματα δημιουργίας και θανάτου.
Το έργο της, που θεωρείται ως μεταμοντέρνο, χαρακτηρίζεται από μία διακριτή αναπόληση της μυστηριώδους Πράγας, και φαίνεται η ατμοσφαιρική επιρροή του Τσέχου μυθιστοριογράφου Λάντισλαβ Φουκς, με ψυχογραφίες των χαρακτήρων, νύξεις, μεταφορές και αλληγορίες. Όλα αυτά δίνουν αξία στο έργο της, που περιπλέκει την πραγματικότητα και την λογοτεχνία και προορίζεται για έναν απαιτητικό και έμπειρο αναγνώστη.
Αρκετά από τα έργα της έχουν μεταφραστεί σε ξένες γλώσσες. Το "Βασίλειο των Ψυχών" έχει μεταφραστεί σε πάνω από 5 γλώσσες.
Σύζυγός της ήταν ο συγγραφέας, μυθιστοριογράφος, ποιητής και μεταφραστής Καρέλ Μιλοτά (1937-2002).
Παραπομπές
Κατηγορία:Τσέχοι μυθιστοριογράφοι
Δείκτης ανισότητας των φύλων
μικρογραφία|400x400εσ|Οι χώρες με δείκτη ανισότητας των φύλων, το 2019.Το κόκκινο δηλώνει περισσότερη ανισότητα μεταξύ των φύλων και το πράσινο περισσότερη ισότητα. Ο δείκτης ανισότητας των φύλων ( GII ) είναι ένας δείκτης για τη μέτρηση της ανισότητας των φύλων που εισήχθη στην 20η επέτειο του 2010 για την Αναφορά της Ανθρώπινης Εξέλιξης από το πρόγραμμα ανάπτυξης των Ηνωμένων Εθνών (UNDP). Σύμφωνα με το UNDP, αυτός ο δείκτης είναι ένα σύνθετο μέτρο για τον ποσοτικό προσδιορισμό της απώλειας των επιτευγμάτων σε μια χώρα, λόγω της ανισότητας των φύλων. Χρησιμοποιεί τρεις διαστάσεις για τη μέτρηση του κόστους ευκαιρίας: Την αναπαραγωγική υγεία, την ενδυνάμωση και τη συμμετοχή στην αγορά εργασίας.
Sophie (μουσικός)
Η Sophie Xeon (17 Σεπτεμβρίου 1986 – 30 Ιανουαρίου 2021), γνωστή ως SOPHIE, ήταν Σκωτσέζα μουσικός, παραγωγός, τραγουδίστρια και DJ. Γνωστή για μια «έντονη» και «υπερκινητική» προσέγγιση της ποπ μουσικής, η Sophie συνεργάστηκε στενά με καλλιτέχνες από την δισκογραφική PC Music, συμπεριλαμβανομένων των A.G. Cook και GFOTY, αλλά και με άλλους καλλιτέχνες όπως οι Charli XCX, Vince Staples, Kim Petras, Madonna, Let's Eat Grandma και Namie Amuro.
Η Sophie, η οποία αρχικά παρέμεινε ανώνυμη και αργότερα αποκάλυψε πως είναι τρανς γυναίκα, έγινε γνωστή με singles όπως το " Bipp " (2013) και το " Lemonade " (2014), τα οποία αποτέλεσαν μέρος του Product (2015). Το πρώτο άλμπουμ της Sophie Oil of Every Pearl's Un-Insides κυκλοφόρησε το 2018, κερδίζοντας μια υποψηφιότητα για το βραβείο Grammy Best Dance/Electronic Album.
Η Sophie έφυγε από τη ζωή τον Ιανουάριο του 2021 μετά από ατύχημα στο σπίτι της στην Αθήνα. Το Fader χαρακτήρισε τη Sophie ως «πρωτοποριακή Σκωτσέζα καλλιτέχνιδα της οποίας οι ζωντανές ηλεκτρονικές παραγωγές διεύρυναν το εύρος της σύγχρονης ποπ μουσικής», ενώ το Pitchfork χαρακτήρισε το έργο της Sophie ως σημαντικό για την ηλεκτρονική μουσική και την μεταμόρφωσή της σε πρωτότυπη ποπ avant-garde.
Πρώτα Χρόνια
Η Sophie γεννήθηκε στις 17 Σεπτεμβρίου 1986 στη Γλασκώβη της Σκωτίας και μεγάλωσε εκεί. Ο πατέρας της έπαιζε κασέτες ηλεκτρονικής μουσικής στο αυτοκίνητο και την πήγαινε σε raves από τότε που ήταν μικρό παιδί, και η Sophie γρήγορα ερωτεύτηκε τη μουσική. Σε μια συνέντευξη που δημοσιεύτηκε από το Lenny Letter, η Sophie δήλωσε για την παιδική της ηλικία: «Πέρασα όλο μου τον χρόνο ακούγοντας αυτές τις κασέτες. Τις έκλεβα από το αυτοκίνητο». Αφού έλαβε ένα πληκτροφόρο ως δώρο γενεθλίων, η Sophie άρχισε να ενδιαφέρεται για τη δημιουργία νέας μουσικής.
Σε ηλικία περίπου εννέα ή δέκα ετών, η Sophie εξέφρασε την επιθυμία να εγκαταλείψει το σχολείο για να γίνει παραγωγός ηλεκτρονικής μουσικής (αν και οι γονείς της δεν το επέτρεψαν). Η Sophie συνέχισε να δημιουργεί μουσική σε όλη της την εφηβεία, πολλές φορές λέγωντας "Απλώς θα κλειδωθώ στο δωμάτιό μου μέχρι να κάνω ένα άλμπουμ". Μια ετεροθαλής της αδερφή ζήτησε από τη Sophie να κάνει την DJ τον γάμο της και αργότερα η Sophie παραδέχτηκε ότι η ετεροθαλής αδερφή της "δεν ήξερε τι έκανα στο δωμάτιό μου μόνη μου" και είχε υποθέσει ότι η Sophie ήταν DJ. Εκείνη την εποχή, η Sophie έμαθε και να κάνει την DJ εκτός από το να δημιουργεί μουσική.
Πρώτα χρόνια
Η μουσική σταδιοδρομία της Sophie ξεκίνησε σε ένα συγκρότημα με το όνομα Motherland, που σχηματίστηκε μαζί με τους Sabine Gottfried, Matthew Lutz-Kinoy και Marcella Dvsi. Έπαιξαν ζωντανά σόου στο Βερολίνο και στο Ηνωμένο Βασίλειο κατά την περίοδο 2008-2009. Η Sophie αργότερα συνεργάστηκε με το μέλος του ίδιου συγκροτήματος, Matthew Lutz-Kinoy σε μια σειρά από έργα. Τον Οκτώβριο του 2010, η Sophie έκανε remix το single των Light Asylum, "A Certain Person", δημιουργώντας την έκδοση Motherland Radio του τραγουδιού, που ανέβηκε στη σελίδα SoundCloud των Light Asylum τον επόμενο μήνα. Το 2011, αυτό το remix συμπεριλήφθηκε στο In Tension EP των Light Asylum ως μπόνους για την κυκλοφορία του CD. Το 2011, η Sophie συμμετείχε στην ταινία μικρού μήκους Dear Mr/Mrs της ολλανδικής ομάδας Freudenthal/Verhagen. Ο Jeffrey Sfire γνώρισε τη Sophie στο Βερολίνο το 2013 και οι δυο τους σχημάτισαν το δίδυμο Sfire, κυκλοφορώντας το δίσκο Sfire με την δισκογραφική CockTail D'Amore. Η Sophie παρείχε φωνητικά στο τραγούδι "Sfire 3", το οποίο έκανε remix ο John Talabot το 2016. Η Sophie συνεργάστηκε με καλλιτέχνες που σχετίζονταν με την PC Music αφού συνάντησε τους Dux Kidz, ένα project των A.G. Cook και Danny L Harle.
2012–2015: Οι πρώτες κυκλοφορίες της Sophie
Το πρώτο single της Sophie "Nothing More to Say" κυκλοφόρησε τον Φεβρουάριο του 2013 μέσω της δισκογραφικής Huntleys + Palmers με έδρα το Λονδίνο. Το single, που είχε φωνητικά της Βρετανίδας τραγουδίστριας Jaide Green, αποτελούνταν από δύο μίξεις του ομότιτλου κομματιού (με τίτλους "Dub" και "Vox"), καθώς και από το B-side, "Eeehhh", το οποίο αρχικά είχε δημοσιευτεί (και αργότερα διαγράφηκε) στο SoundCloud της Sophie το 2011. Στη συνέχεια, με την δισκογραφική Numbers, κυκλοφόρησε το " Bipp "/"Elle" - που είχε κυκλοφορήσει στο SoundCloud ως προεπισκόπηση τον προηγούμενο χρόνο μαζί με ένα τρίτο κομμάτι με τίτλο "OOH". Το "Bipp" συγκεκριμένα, με φωνητικά από την Marcella Dvsi, πρώην μέλος του συγκροτήματος Motherland, Marcella Dvsi, έλαβε μεγάλη προσοχή από τους κριτικούς μουσικής, κατακτώντας την κορυφή της λίστας του XLR8R για το τέλος χρονιάς και την θέση 17 στην αντίστοιχη λίστα του Pitchfork. Το Pitchfork αργότερα κατέταξε το "Bipp" στην 56η θέση στη λίστα με τα καλύτερα κομμάτια από το 2010 έως το 2014. Στα μέσα του 2014, η Sophie συνεργάστηκε με την τραγουδίστρια Kyary Pamyu Pamyu από την Ιαπωνία. Επίσης, το 2014, η Sophie συνεργάστηκε με τους A.G. Cook και Hayden Dunham για το project QT και το τραγούδι "Hey QT". Το έργο περιελάμβανε ένα φανταστικό ενεργειακό ποτό με το όνομα QT Energy Elixir. Κατόπιν αιτήματος της Sophie, το "Hey QT" επαναλαμβάνει το όνομα του ποτού για τοποθέτηση του προϊόντος. αριστερά|μικρογραφία| Η Sophie (αριστερά) παρήγαγε το "Hey QT" με τον A.G. Cook (δεξιά). Το επόμενο single της Sophie, " Lemonade"/"Hard ", κυκλοφόρησε τον Αύγουστο του 2014, με φωνητικά για το πρώτο από την Nabihah Iqbal και το μοντέλο Tess Yopp και για το δεύτερο από την GFOTY της PC Music. Και τα δύο κομμάτια εμφανίστηκαν στα charts του Billboard Twitter Real-Time. Το "Lemonade" και το "Hard" κατέλαβαν την 68η και 91η θέση αντίστοιχα στη δημοσκόπηση των κριτικών της Pazz &amp; Jop του 2014 και το single συμπεριλήφθηκε στην πρώτη δεκάδα των λιστών single του τέλους του έτους των The Washington Post, Resident Advisor, Complex και Pitchfork. Το "Hard" συμπεριλήφθηκε στην πρώτη δεκάδα στις λίστεςτων Dazed and Dummy. Επιπλέον, το "Lemonade" εμφανίστηκε σε μια διαφήμιση του 2015 για τα McDonald's.
2015–2017: Product και σημαντική εξέλιξη
Τον Μάρτιο του 2015, η Charli XCX ανακοίνωσε μια συνεργασία με την Sophie. Αργότερα αποκαλύφθηκε ότι οι δύο καλλιτέχνες είχαν δουλέψει σε πολλά τραγούδια για το επερχόμενο άλμπουμ της XCX. Τον Σεπτέμβριο του 2015, το άλμπουμ Product της Sophie έγινε διαθέσιμο για προπαραγγελία. Τα οκτώ κομμάτια που αναφέρονται ήταν τα τέσσερα single που κυκλοφόρησαν κατώ από την Numbers το 2013 και το 2014, καθώς και τέσσερα νέα κομμάτια: τα "MSMSMSM", "Vyzee", "L.O.V.E." και "Just Like We Never Said Goodbye". Το "MSMSMSM" κυκλοφόρησε στις 29 Σεπτεμβρίου και το "Just Like We Never Said Goodbye" ακολούθησε στις 15 Οκτωβρίου.
Τον Φεβρουάριο του 2016, η Charli XCX κυκλοφόρησε το Vroom Vroom</i> EP, με παραγωγή κυρίως από την Sophie. Αργότερα αποκαλύφθηκε ότι το EP θα λειτουργούσε ως δείγμα για το επερχόμενο άλμπουμ της Charli, το οποίο θα το παρήγαγε η Sophie. Μετά την κυκλοφορία του EP, η Sophie ξεκίνησε περιοδεία με την Charli XCX για την προώθηση της νέας μουσικής τους. Η Sophie, μαζί με τους A.G. Cook και Hannah Diamond που συμμετέχουν επίσης στο EP, εμφανίστηκαν στο βίντεο κλιπ για το single "Vroom Vroom". Το βίντεο κυκλοφόρησε αρχικά στο Apple Music και στις άλλες πλατφόρμες αμέσως μετά.
Αλγοριθμική τέχνη
μικρογραφία|"Octopod" του [[Μίκαελ Χβίτφελντ Κρίστενσεν. Ένα παράδειγμα αλγοριθμικής τέχνης που παράγεται με το λογισμικό Structure Synth. ]] Η αλγοριθμική τέχνη ή τέχνη αλγορίθμων είναι τέχνη, κυρίως εικαστική, στην οποία το σχέδιο παράγεται από έναν αλγόριθμο.
Sophie (μουσικός)
2015–2017: Product και σημαντική εξέλιξη
Στα τέλη του 2016, η Sophie ήταν επιπλέον παραγωγός στο τραγούδι της Charli XCX "After the Afterparty", το οποίο περιλαμβάνει και φωνητικά από τον Lil Yachty. Η Sophie εμφανίζεται και στο επίσημο βίντεο κλιπ του τραγουδιού. Η Sophie επίσης παρήγαγε δύο τραγούδια για το mixtapeNumber 1 Angel, και ένα τραγούδι για το mixtape Pop 2, τα οποία κυκλοφόρησε η Charli XCX στην αρχή και στο τέλος του 2017
Αλγοριθμική τέχνη
Περιγραφή
Η αλγοριθμική τέχνη, επίσης γνωστή ως τέχνη που παράγεται από υπολογιστή, είναι ένα υποσύνολο της δημιουργικής τέχνης (που παράγεται από ένα αυτόνομο σύστημα) και σχετίζεται με την τέχνη των συστημάτων (επηρεασμένη από τη θεωρία των συστημάτων). Η τέχνη του φράκταλ είναι ένα παράδειγμα αλγοριθμικής τέχνης.
Sophie (μουσικός)
2015–2017: Product και σημαντική εξέλιξη
Η Sophie συνεργάστηκε με τον παραγωγό Cashmere Cat σε πολλά κομμάτια από το άλμπουμ του 9, όπως το "Love Incredible" με την Camila Cabello και το "9 (After Coachella)" με την MØ.
2017–2021: Oil of Every Pearl's Un-Insides
Τον Οκτώβριο του 2017, η Sophie κυκλοφόρησε το "It's Okay to Cry", το πρώτο νέο υλικό της σε σχεδόν δύο χρόνια. Το βίντεο για το τραγούδι ήταν η πρώτη φορά που η φωνή και η εικόνα της Sophie χρησιμοποιήθηκαν σε μια κυκλοφορία. Λίγο αργότερα, η Sophie έγινε πιο ανοιχτή προς τον τύπο σχετικά με την ταυτότητά της ως τρανς γυναίκα. Αργότερα μέσα στον μήνα, η Sophie έκανε το live debut της, παρουσιάζοντας για πρώτη φορά τραγούδια από το δεύτερο άλμπουμ της με φωνητικές ερμηνείες από την Cecile Believe. Το single "Ponyboy" κυκλοφόρησε με ένα αυτο-σκηνοθετημένο βίντεο κλιπ στις 7 Δεκεμβρίου του 2017. Το τρίτο single από το άλμπουμ, το "Faceshopping", κυκλοφόρησε στις 16 Φεβρουαρίου του 2018 και το βίντεο κλιπ κυκλοφόρησε στις 4 Απριλίου.
Αλγοριθμική τέχνη
Ιστορία
αριστερά|μικρογραφία|Τα [[ισλαμικά γεωμετρικά μοτίβα όπως αυτό το πλακάκι Γκιρίχ στο ιερό Νταρμπ-ε Ιμάμ στο Ισφαχάν, είναι πρόδρομοι της αλγοριθμικής τέχνης. ]] Ο Ρομάν Βερόστκο υποστηρίζει ότι τα ισλαμικά γεωμετρικά μοτίβα κατασκευάζονται με τη χρήση αλγορίθμων, όπως και οι ιταλικοί αναγεννησιακοί πίνακες που χρησιμοποιούν μαθηματικές τεχνικές, ιδίως τη γραμμική προοπτική και την αναλογία.
Sophie (μουσικός)
2017–2021: Oil of Every Pearl's Un-Insides
Στις 3 Απριλίου 2018, η Sophie ανακοίνωσε μέσω Instagram ότι το άλμπουμ ολοκληρώθηκε και ότι δεν θα είχε τον τίτλο Whole New World όπως πολλοί πίστευαν. Την 1η Μαΐου του 2018, μια συνέντευξη στο περιοδικό Crack αποκάλυψε ότι ο επίσημος τίτλος του άλμπουμ είναι Oil of Every Pearl's Un-Insides. Κυκλοφόρησε στις 15 Ιουνίου 2018 από τη δισκογραφική εταιρεία της Sophie, MSMSMSM, μαζί με τις Future Classic και Transgressive. Στις αρχές του 2018, η Sophie αποκάλυψε με ένα tweet πως είχε συνεισφέρει στην παραγωγή του επόμενου άλμπουμ της Lady Gaga. Σε ένα βίντεο που αναρτήθηκε στα social media, όταν ρωτήθηκε, η Sophie είπε: «Ναι. Εννοώ οτιδήποτε, ξέρεις. Δουλεύω σε πολλά διαφορετικά πράγματα. Αν βγει, τότε είναι εντάξει. Δεν μπορείς ποτέ να πεις. Αλλά είναι ένα πραγματικά ωραίο άτομο."
Αλγοριθμική τέχνη
Ιστορία
Μερικά από τα πρώτα γνωστά παραδείγματα αλγοριθμικής τέχνης που δημιουργήθηκε από υπολογιστή δημιουργήθηκαν από τους Γκέοργκ Νέες, Φρίντερ Νάκε, Α. Μάικλ Νολ, Μάνφρεντ Μορ και Βέρα Μόλναρ στις αρχές της δεκαετίας του 1960. Αυτά τα έργα τέχνης υλοποιήθηκαν από μια γραφίδα που ελεγχόταν από υπολογιστή, και ως εκ τούτου αποτελούσαν τέχνη παραγόμενη από υπολογιστή, αλλά όχι ψηφιακή τέχνη. Η πράξη της δημιουργίας έγκειται στη σύνταξη του προγράμματος, το οποίο καθόριζε την ακολουθία των ενεργειών που έπρεπε να εκτελεστούν από τη γραφίδα. Η Σόνια Λάντι Σέρινταν δημιούργησε τα Generative Systems ως πρόγραμμα στη Σχολή του Ινστιτούτου Τέχνης του Σικάγο το 1970 ως απάντηση στην κοινωνική αλλαγή που επέφερε εν μέρει η επανάσταση των επικοινωνιών μεταξύ υπολογιστών και ρομπότ. Το πρώιμο έργο της με το φωτοτυπικό και την τηλεματική τέχνη επικεντρώθηκε στις διαφορές μεταξύ του ανθρώπινου χεριού και του αλγορίθμου.
Sophie (μουσικός)
2017–2021: Oil of Every Pearl's Un-Insides
Τον Ιούλιο του 2018, η Sophie αποκάλυψε πως έχει εργαστεί σε τέσσερα νέα έργα, τα οποία επρόκειτο να κυκλοφορήσουν όλα μέσα στη χρονιά. Η Sophie είπε: «Έχω τελειώσει το επόμενο. . . Φέτος πρόκειται να βγάλω τέσσερα άλμπουμ». Σε μια συνέντευξη με το Lenny Letter, η Sophie είπε ότι η είχε συνεργαστεί τόσο πολύ με άλλους ανθρώπους που, "Βασικά, έχω κάνει ένα εντελώς νέο άλμπουμ τις τελευταίες δύο εβδομάδες." Όταν ρωτήθηκε να διευκρινίσει εάν αυτό ήταν ένα σχόλιο για EP ή άλμπουμ, η Sophie δήλωσε ότι θα ήταν "μια μίξη". Εκείνη την περίοδο η Sophie είχε επίσης δουλέψει με τους Kim Petras, Charli XCX και Bibi Bourelly για νέο υλικό, καθώς είχε και κάποιες ραπ συνεργασίες εκτός από την επιβεβαιωμένη συνεργασία με τη Lady Gaga.
Αλγοριθμική τέχνη
Ιστορία
Εκτός από το συνεχιζόμενο έργο του Ρομάν Βερόστκο και των συναδέλφων του αλγοριστών, τα επόμενα γνωστά παραδείγματα είναι έργα τέχνης φράκταλ που δημιουργήθηκαν στα μέσα και τέλη της δεκαετίας του 1980. Αυτά είναι σημαντικά για το θέμα αυτό επειδή χρησιμοποιούν ένα διαφορετικό μέσο εκτέλεσης. Ενώ η πρώτη αλγοριθμική τέχνη «σχεδιάστηκε» από μια γραφίδα, η τέχνη των φράκταλ δημιουργεί απλώς μια εικόνα στη μνήμη του υπολογιστή- είναι επομένως ψηφιακή τέχνη. Η εγγενής μορφή ενός έργου τέχνης φράκταλ είναι μια εικόνα αποθηκευμένη σε έναν υπολογιστή -αυτό ισχύει επίσης για το σύνολο σχεδόν της τέχνης των εξισώσεων και γενικά για την πιο πρόσφατη αλγοριθμική τέχνη. Ωστόσο, υπό μια αυστηρότερη έννοια, η «τέχνη των φράκταλ» δεν θεωρείται αλγοριθμική τέχνη, επειδή ο αλγόριθμος δεν επινοείται από τον καλλιτέχνη.
Sophie (μουσικός)
2017–2021: Oil of Every Pearl's Un-Insides
Στα 61α Ετήσια Βραβεία Grammy, το Oil of Every Pearl's Un-Insides ήταν υποψήφιο για το Καλύτερο Χορευτικό/Ηλεκτρονικό Άλμπουμ και η Sophie έγραψε ιστορία ως μία από τους πρώτες ανοιχτά τρανς καλλιτέχνες που προτάθηκαν σε αυτήν την κατηγορία και μία από τις τρεις πρώτες ανοιχτά τρανς γυναίκες που προτάθηκαν για Grammy. Κατά τη διάρκεια μιας συνέντευξης στο κόκκινο χαλί της τελετή, η Sophie επιβεβαίωσε την δημιουργία ενός remix album του Oil of Every Pearl's Un-Insides.
Τον Ιούλιο του 2019, το Oil of Every Pearl's Un-Insides Non-Stop Remix Album ανακοινώθηκε ως μέρος ενός αποκλειστικού σετ με 3 CD που περιελάμβανε το αρχικό άλμπουμ Oil of Every Pearl's Un-Insides καθώς και μια τσάντα clutch με το εξώφυλλο του άλμπουμ Το remix album αργότερα κυκλοφόρησε ως δύο βίντεο στο YouTube στις 29 Ιουλίου.
Αλγοριθμική τέχνη
Ιστορία
Με βάση αυτές τις συνεχιζόμενες εξελίξεις, ο πρωτοπόρος αλγοριθμικός καλλιτέχνης Έρνεστ Έντμοντς κατέγραψε τον συνεχιζόμενο προφητικό ρόλο της τέχνης στις ανθρώπινες υποθέσεις, ανιχνεύοντας τη σύνδεση της τέχνης με τον υπολογιστή στις αρχές της δεκαετίας του 1960 μέχρι σήμερα, όπου ο αλγόριθμος αναγνωρίζεται πλέον ευρέως ως έννοια-κλειδί για την κοινωνία στο σύνολό της.
Sophie (μουσικός)
2017–2021: Oil of Every Pearl's Un-Insides
Το single της Sophie τον Σεπτέμβριο του 2020 με τίτλο "Metal" ήταν μια συνεργασία με τον Jimmy Edgar. Τον Ιανουάριο του 2021, το single "Unisil" κυκλοφόρησε δύο ημέρες πριν από το θάνατο της. Η Sophie είχε δημιουργήσει το τραγούδι μαζί με το Product και αρχικά το κυκλοφόρησε ως ψηφιακό μπόνους κομμάτι του άλμπουμ.
Αλγοριθμική τέχνη
Ρόλος του αλγορίθμου
μικρογραφία|Letter Field του Τζάντσον Ρόουζμπους, 1978. Από μια άποψη, για να θεωρηθεί ένα έργο τέχνης αλγοριθμική τέχνη, η δημιουργία του πρέπει να περιλαμβάνει μια διαδικασία βασισμένη σε έναν αλγόριθμο που επινοήθηκε από τον καλλιτέχνη. Εν προκειμένω, ένας αλγόριθμος είναι απλώς μια λεπτομερής περιγραφή του σχεδιασμού και ενδεχομένως της εκτέλεσης ενός έργου τέχνης, η οποία μπορεί να περιλαμβάνει κώδικα υπολογιστή, συναρτήσεις, εκφράσεις ή άλλες εισροές που τελικά καθορίζουν τη μορφή που θα λάβει η τέχνη. Αυτή η είσοδος μπορεί να είναι μαθηματικής, υπολογιστικής ή γενετικής φύσης. Δεδομένου ότι οι αλγόριθμοι τείνουν να είναι ντετερμινιστικοί, δηλαδή ότι η επαναλαμβανόμενη εκτέλεσή τους θα έχει πάντα ως αποτέλεσμα την παραγωγή πανομοιότυπων έργων τέχνης, συνήθως εισάγεται κάποιος εξωτερικός παράγοντας. Αυτός μπορεί να είναι είτε μια γεννήτρια τυχαίων αριθμών κάποιου είδους, είτε ένα εξωτερικό σώμα δεδομένων (το οποίο μπορεί να κυμαίνεται από καταγεγραμμένους καρδιακούς παλμούς έως καρέ μιας ταινίας). Σύμφωνα με αυτόν τον ορισμό, τα φράκταλ που δημιουργούνται από ένα πρόγραμμα φράκταλ δεν είναι τέχνη, καθώς δεν εμπλέκονται άνθρωποι. Ωστόσο, με διαφορετικό ορισμό, η αλγοριθμική τέχνη μπορεί να θεωρηθεί ότι περιλαμβάνει την τέχνη των φράκταλ, καθώς και άλλες ποικιλίες, όπως αυτές που χρησιμοποιούν γενετικούς αλγορίθμους. Ο καλλιτέχνης Κέρι Μίτσελ δήλωσε το 1999 στο μανιφέστο του Fractal Art Manifesto:
Sophie (μουσικός)
Ήχος και εικόνα
Η Sophie χρησιμοποίησε κυρίως το Elektron Monomachine synth-sequencer και το Ableton Live για να δημιουργήσει μουσική. Εκτός από τα φωνητικά, η Sophie δημιούργησε συνθετικούς ήχους από τις στοιχειώδεις κυματομορφές χρησιμοποιώντας το Monomachine, αποφεύγοντας τη χρήση δειγμάτων. Παρομοιάζοντας την κατασκευή ενός κομματιού με την κατασκευή ενός γλυπτού από διαφορετικά υλικά, η Sophie συνέθεσε ήχους που μοιάζουν με "λάτεξ, μπαλόνια, φυσαλίδες, μέταλλο, πλαστικό, [και] ελαστικό". Το AllMusic έγραψε ότι οι "εκλεπτυσμένες, υπερκινητικές παραγωγές" της Sophie διαθέτουν μια " σουρεαλιστική, κραυγαλέα τεχνητή ποιότητα", χρησιμοποιώντας συνήθως γυναικεία φωνητικά υψηλής συχνότητας εκτός από "ζαχαρούχες υφές συνθεσάιζερ και ρυθμούς από την underground χορευτική μουσική" καθώς και "πειραματικό σχέδιο ήχου."
Αλγοριθμική τέχνη
Περαιτέρω ανάγνωση
Κατηγορία:Σύγχρονη τέχνη Κατηγορία:Ψηφιακές τέχνες
Sophie (μουσικός)
Ήχος και εικόνα
Οι New York Times περιέγραψαν το έργο της Sophie ως «ζωηρή διασκέδαση, αλλά [...] επίσης μια πρόσκληση να εξετάσουμε τις απολαύσεις της ποπ, τις δομές και τις προσδοκίες του φύλου, και την εμπορική θέση της ποπ ως καταναλωτικό και συναισθηματικό καταλύτη». Το Fader το παρομοίασε με "K-Pop, J-Pop, Eurodance στην πιο χαοτική του μορφή." Η Sophie είπε στο Billboard ότι το είδος της μουσικής που παράγεται ήταν «διαφημιστικό». Το Variety και οι New York Times περιέγραψαν το έργο της Sophie ως πρωτοποριακό για το στυλ της δεκαετίας του 2010 γνωστό ως "hyperpop".
Τα πρώτα γραφικά της Sophie προήλθαν από μια σειρά πολύχρωμων εικόνων που περιγράφονται ως "Σπιτική Μοριακή Μαγειρική", με το εξώφυλλο των single να απεικονίζει συχνά αντικείμενα κατασκευασμένα από πλαστικό ή άλλα βιομηχανικά υλικά, μια ιδέα που προήλθε από συζητήσεις με τον John Roberts, έναν ηλεκτρονικό μουσικό.
Προσωπική ζωή
Η Sophie περιγράφεται ως μια κλειστή φιγούρα και ένα όριο της έκθεσης της στα μέσα ενημέρωσης προώθησε μια αίσθηση μυστηρίου για τη Sophie. Η ταυτότητα της κρυβόταν σε συνεντεύξεις μέσω επεξεργασίας της φωνής της, καθώς και με κάλυψη τμημάτων του σώματος της. Στις αρχές της καριέρας της η πραγματική ταυτότητα της Sophie ήταν αντικείμενο εικασιών στον τύπο. Πριν αποκαλύψει πως είναι τρανς γυναίκα, ορισμένοι σχολιαστές κατηγόρησαν τη Sophie για «γυναικεία οικειοποίηση», με την υπόθεση ότι η Sophie ήταν άντρας που χρησιμοποιούσε γυναικείο καλλιτεχνικό όνομα. Σε μια συνέντευξη μέσω ηλεκτρονικού ταχυδρομείου στο Pitchfork το 2013, όταν ρωτήθηκε για την επιλογή του Sophie ως καλλιτεχνικού ονόματος, εκείνη απάντησε: «Έχει ωραία γεύση και είναι σαν ενυδατική». Σε ένα σόου του Boiler Room, ο drag performer Ben Woozy προσλήφθηκε για να μιμηθεί ένα DJ set ενώ η Sophie προσποιήθηκε ότι ήταν σωματοφύλακας.
Το βίντεο για το "It's Okay to Cry", που κυκλοφόρησε τον Οκτώβριο του 2017, ήταν η πρώτη φορά που η φωνή και η εικόνα της Sophie χρησιμοποιήθηκαν σε μια σόλο κυκλοφορία, με τη Sophie να εμφανίζεται γυμνή από το μπούστο πάνω σε ένα φόντο από σύννεφα. Αυτό ερμηνεύτηκε ευρέως ως μια ανακοίνωση της πως είναι μία τρανς γυναίκα. Η Sophie επιβεβαίωσε την τρανς ταυτότητα της σε επόμενες συνεντεύξεις, μιλώντας επίσης για το ότι αισθάνεται εγκλωβισμένη από τις ταμπέλες και περιγράφει τη μουσική ως «την επιλεγμένη μου μέθοδο επικοινωνίας» και αυτοέκφρασης. Μετά το θάνατο της Sophie, ένας εκπρόσωπος ενημέρωσε το Pitchfork ότι η Sophie «προτιμούσε να μην χρησιμοποιεί έμφυλες ή μη δυαδικές αντωνυμίες» ως καλλιτέχνης.
Θάνατος
Στις 4 Ιουνίου 2021, ο αδερφός της Sophie, Ben Long, ανακοίνωσε τα σχέδιά της οικογένειας να κυκλοφορήσει μερικές από τις ακυκλοφόρητες δουλειές της Sophie.
Στις 16 Ιουνίου 2021, η Διεθνής Αστρονομική Ένωση ανακοίνωσε στο Δελτίο WGSBN ότι στον μικρό πλανήτη 1980 RE1 δόθηκε το μόνιμο όνομα Sophiexeon.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Τρανς άτομα Κατηγορία:Σκωτσέζοι μουσικοί